Λάνγκστον Χολ

Ο Λάνγκστον Έιβερι Χολ (αγγλικά: Langston Avery Hall, Ατλάντα, 1 Νοεμβρίου 1991) είναι Αμερικανός πρώην επαγγελματίας καλαθοσφαιριστής, ο οποίος αγωνιζόταν ως πόιντ γκαρντ / σούτινγκ γκαρντ. 

 Επαγγελματική σταδιοδρομία 
Αφού δεν επιλέχθηκε στο NBA Ντραφτ του 2014, ο Χολ έπαιξε με τους Μαϊάμι Χιτ στο Σάμερ Λιγκ.  

Στις 22 Ιουλίου 2014, ο Χολ υπέγραψε με την Πιστόια Μπάσκετ του Πρωταθλήματος Ιταλίας.  

Την 1η Ιουλίου 2015, υπέγραψε συμβόλαιο 1 + 1 ετών με την Παλακανέστρο Καντού. Στις 14 Δεκεμβρίου 2015, αποχώρησε από την Καντού και υπέγραψε με τη γερμανική Τέλεκομ Μπάσκετς Μπον για το υπόλοιπο της σεζόν. 

Στις 24 Ιουλίου 2016, ο Χολ εντάχθηκε στον Κολοσσό Ρόδου για τη σεζόν 2016-17. 

Στις 17 Ιουνίου 2017, ο Χολ υπέγραψε με την κροατική Τσιμπόνα για τη σεζόν 2017-18.  

Στις 17 Οκτωβρίου 2017, αποχώρησε από την Τσιμπόνα και εντάχθηκε στον Προμηθέα Πατρών. Τον Ιούνιο του 2019, έφτασε μέχρι τους τελικούς του Ελληνικού Πρωταθλήματος, ο Προμηθέας έχασε όμως την σειρά από τον Παναθηναϊκό με 3-0. Στις 3 Ιουλίου 2019, ανανέωσε το συμβόλαιο του με τον Προμηθέα για άλλη μία σεζόν.  Στις 16 Φεβρουαρίου 2020, έπαιξε στον τελικό του Κυπέλλου Ελλάδας 2019-20 ηττήθηκε όμως από την ΑΕΚ 61-57.

Στις 9 Ιουλίου 2020, ανακοινώθηκε από τον Ερυθρό Αστέρα Βελιγραδίου για τα επόμενα δύο χρόνια. Σε 21 ματς στην Ευρωλίγκα με τον Ερυθρό Αστέρα μέτρησε 5.2 πόντους και 2.8 ασίστ με 41 στα τρίποντα. Στις 28 Μαΐου 2021, κατέκτησε την Αδριατική Λίγκα, νικώντας στη σειρά των τελικών την Μπούντουτσνοστ 3-2.

Στις 12 Ιουλίου 2021, υπέγραψε μονοετές συμβόλαιο με την τούρκικη ομάδα Μπαχτσεσεχίρ. Όσον αφορά τις ευρωπαϊκές διοργανώσεις αγωνίστηκε στο FIBA Europe Cup, κατακτώντας μάλιστα το τρόπαιο αφού νίκησε στους διπλούς τελικούς με συνολικό σκορ 162-143 την Ρέτζιο Εμίλια. Την διετία 2021-23, είχε απολογισμό 6 πόντους και 4.3 ασίστ κατά μέσο όρο.

Στις 12 Αυγούστου 2023, ανακοινώθηκε από την Α.Ε.Κ με συμβόλαιο έως το τέλος της αγωνιστικής περιόδου 2023-24. Στις 4 Νοεμβρίου 2023, με τις 9 ασίστ που μοίρασε στη νίκη της ΑΕΚ επί της Καρδίτσας (103-88), έγινε ο έκτος ξένος πασέρ στην ιστορία της Basket League, καθώς έφτασε τις 440 και ξεπέρασε τον Ντέγιαν Μποντίρογκα που είχε 436. Τη σεζόν 2023-24, μέτρησε 3 πόντους, 2.1 ριμπάουντ και 4.3 ασίστ κατά μέσο όρο σε 20 παιχνίδια του πρωταθλήματος με την Ένωση. 

Στις 2 Αυγούστου 2024, συμφώνησε σε μονοετές συμβόλαιο συνεργασίας με τον Α.Σ. Καρδίτσας. Στις 30 Δεκεμβρίου 2024, στο παιχνίδι της Καρδίτσας με τον Παναθηναϊκό έγραψε ιστορία, καθώς ανέβηκε στην τρίτη θέση της λίστας των ξένων με τις περισσότερες ασίστ στο ελληνικό πρωτάθλημα, ξεπερνώντας τις 552. Τη σεζόν 2024-25, είχε 2.9 πόντους, 1.3 ριμπάουντ και 3.3 ασίστ μέσο όρο σε 20 λεπτά συμμετοχής.

Στις 2 Ιουνίου 2025, ανακοίνωσε μέσω του επίσημου λογαριασμού του στο Instagram την απόσυρσή του από τα παρκέ στα 33 του χρόνια. 

 Τίτλοι-Διακρίσεις 

 Συλλογικοί 

 Ερυθρός Αστέρας 

 Αδριατική Λίγκα: (2021)
 Πρωτάθλημα Σερβίας: (2021)
Μπαχτσεσεχίρ Κολέζι

 FIBA Europe Cup: (2022)

 Ατομικοί 

 Ελληνικό All-Star Game: (2018)

 Παραπομπές 

 Εξωτερικοί σύνδεσμοι 

 Προφίλ στο aba-liga.com 
 Προφίλ στο championsleague.basketball 
 Προφίλ  στο easycredit-bbl.de 
 Προφίλ στο esake.gr  
 Προφίλ στο eurobasket.com 
 Προφίλ  στο legabasket.it  

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Πιστόια Μπάσκετ 2000
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Τέλεκομ Μπάσκετς Μπον
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Μπαχτσεσεχίρ Κολέζι Σ.Κ.
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Πρωταθλήματος Σερβίας
Κατηγορία:Καλαθοσφαιριστές Α.Σ. Καρδίτσας